《及第后寄梁烛处士》
唐代·伊璠

绣毂寻芳许史家，独将羁事达江沙。十年辛苦一枝桂，

二月艳江千树花。鹏化四溟归碧落，鹤栖三岛接青霞。

同袍不得同游玩，今对春风日又斜。

作者简介：生卒年、籍贯皆不详。初困场屋，赴举十年，方于懿宗咸通四年(863)登进士第。曾为泾江县令。黄巢起兵，被俘，后逃出，与其家相失，夜至蓝关，为猛兽所搏食。事迹见《太平广记》卷一五八、《唐诗纪事》卷七〇。《全唐诗》存诗1首。